Jeg købte en stationær computer, HP Pavilion 550-513no, til 5000 kr. den 10 januar 2016. 
Med hjælp fra svigersønnen startede vi den op den 16 januar. Den fungerede den ikke optimalt, var længe om at starte op, begyndte at fryse ved opstart. Jeg troede det var mig der måske skulle vænne mig til en ny maskine men til sidst kunne jeg ikke logge på overhovedet. Den 3 februar blev den indleveret til reparation. Jeg fik den retur den 16 feb. hvor de havde reinstalleret softwaren.  Den kørte stadig lidt underligt, opførte sig lidt ligesom før og den 23 marts kunne jeg ikke logge på igen. 
Derfor blev den i dag indleveret igen. Jeg meddelte den unge mand at jeg var træt af at køre frem og tilbage ( 50 km. ) med en helt ny computer og at handelen måtte gå tilbage. Det sagde han at den ikke kunne, før der havde været forsøgt reparation 3 gange. Desuden var det en software fejl der havde været, så der var ikke noget galt med produktet og derfor talte det ikke som en reparation af pc,en og de havde stadig 3 gange at forsøge endnu. 
Der blev jeg altså sur og følte mig virkelig snydt. Jeg synes ikke det er rimeligt at man køber en forholdsvis dyr computer og så så hurtigt skal have problemer med den og løbe til grin. 
Det er yderst sjældent jeg taler grimt om nogen firmaer, men Elgiganten vil jeg have meget svært ved at anbefale i fremtiden.

fortsættelse.. 20.04.2016
Fik som I kan et venligt svar på ovenstående anmeldelse men den virker desværre ikke helt oprigtig.. trods flere henvendelser fortsætter problemerne og jeg sendte nedenstående mail til Elgigantens kunde center men de svare så heller ikke .....
 
Det går godt nok ikke ret godt 
Fik maskinen retur sidste mandag og  kunne bruge den nogenlunde frem til fredag.  Så gik den i ” sort” igen.
Talte i dag med kundeservice, der sagde at så måtte den jo ind igen, og at de andre gange den havde været inde, ikke var reklamations berettigede fejl og den derfor ikke kunne leveres tilbage. De henviste i stedet til support afd.
Der talte jeg så med Frederik som efter lidt tid konstaterede at det er en softvare / hardvare blandingsfejl.
Han anbefalede den blev taget retur.
Jeg ringede tilbage til kundeservice for at sikre at jeg kan aflevere den og få pengene retur.
Det kan ikke lade sig gøre siger de, før den har været hele møllen igennem igen, og en tekniker siger god for det......
Hvor er I dog besværlige at handle med når noget går skæv.
Hvad gør vi nu..

30 maj 2016
Dette er en fortsættelse af min anmeldelse fra 29 marts 2016.
Nu har jeg givet op. 
Efter 4 mdr. kamp med Elgiganten, mange henvendelser i butikken og indleveringer af min PC, orker jeg ikke mere. Når jeg skriver her på Trust Pilot eller ringer ind til deres kundeservice bliver jeg mødt af venlige mennesker der siger de vil gøre alt for at hjælpe mig, men hvad nytter det når kundeservice i butikken afviser alt – da jeg efter gentagne henvendelser hos kundeservice i Viborg beder om at lade handelen gå retur, svarede de (citeret ordret): Det kommer ikke til at ske.    
De bliver ved med at påstå at det er software fejl og at ingen af mine henvendelser er at betragte som reklamationer- ved min sidste henvendelse fik jeg konkret at vide af butikkens support afd. at alle problemer var min egen skyld, fordi jeg ikke sørgede for at Windows programmerne var opdaterede og at der måtte være noget galt med mit gamle Office program. De kunne godt hjælpe mig med at løse problemet… hvis jeg ville betale 800 kr. :-)
Jeg takkede nej, tog min computer under armen og kørte hjem. For at være sikker på at det ikke var mig der dummede mig, købte jeg et nyt Office 365 og bad Microsoft support afdeling hjælpe mig med opsætningen. Fik en utrolig venlig og kompetent betjening af dem. Via fjernkontrol overtog de maskinen, men kunne heller ikke få den til at køre. De gav ikke bare op men har brugt mange timer på at forsøge - de har geninstalleret Windows 2010 og Office flere gange - men PC,en virker kun i en kort periode og så begynder den at opføre sig mærkeligt igen. Microsoft support mener også der er et eller andet galt med pc`ens hardware, men de kan / skal selvfølgelig ikke gå ind i sagen.  
Nu bliver PCén sat til side, selvom 5000 kr. er dyre lærepenge, orker jeg ikke at hidse mig op mere.  Jeg køber en ny et andet sted, og selv om den så skulle være lidt dyrere end i Elgiganten betyder det ikke noget, hvis det er et sted man tager kunderne alvorligt og behandler dem med respekt.
Hvis nogen spørger mig om jeg vil handle i Elgiganten igen, vil jeg tillade mig at svare med deres egne ord : Det kommer ikke til at ske